钦定古今图书集成/理学汇编/学行典/第285卷 > 刘勰新论 > 《泰伯碑》陆云
## 钦定古今图书集成/理学汇编/学行典/第285卷 > 刘勰新论 > 《泰伯碑》陆云

夫“至仁至德，垂风垂化，内修训范，外陶氓俗。百年之
教，淳道载凝。而百年既终，遗爱斯轸。莫不肃虔寝庙，
著名金石，遗其后昆，聿遵前典。是以禹堂既毁，增饰
丹青；尧碑载焚，重睹刊勒。”泰伯膺庆，二仪，协灵七曜
志轻天下，慈深万物。脱屣岐、周，克让之风斯举；端委
扬、越，衣冠之俗载成。重以仲雍扬波，延陵蹈节，民习
“敦厚，俗怀忠信，忧深思远，千载遗风。”美哉《洋洋》，致足
观也。昔沧洲遁迹，箕山辞位，志守幽优，不越樽俎，犹

然独往，信无德而称焉。吴启金车，晋迁紫盖，实号帝
乡，爰是天邑。若乃忠人入国，凄怆生悲；“殉义希风，懦
夫立志。”